በዚህ ሂደትም፣ አክሱም ከጥንት ጀምሮ ጥንታዊት የአፍሪካ የሥልጣኔ፣ የእምነትና የመንግሥት መናኸሪያ መሆኗ፣ አክሱም ቅድመ ልደተ ክርስቶስ ጀምሮ ለብዙ ሽ ዓመታት የሀገራችን የብሉይ ኪዳን በኋላ ደግሞ ሐዲስ ኪዳን ብሥራት የተሰማባት፣ ሥርዓተ መንግሥት ከሥርዓተ አምልኮት ጋር የተከናወነባት፣ ሥነ ጥበብ ከማኅበራዊ ዕድገት ጋር አብሮ የኖረባት፣ የንግድ፣ ሉዓላዊ የመንግሥት አስተዳደር፣ ዓለም አቀፍ ግንኙነት፣ የተከናወነባት፣ ከኢትዮጵያውያን አልፎ የአፍሪካውን ሁሉ መኩሪያ እንደሆነች ለማሳየት ተሞክሯል፡፡ ከዚህም ጋር ተያዞ የቤተ መጻሕፍት ወመዘክር መሠራት እነዚህ አኩሪ ታሪኮች ለመጠበቅ፣ ለማጥናት፣ ለማስተዋወቅ፣ ለማስተማር፣ ያለውን ተቀሜታ፣ በሕዝቦች መካከል የርስ በርስ መተዋወቅ እንዲኖር፣ ለሥነ ጥበብና ለባህል ዕድገት ያለውን አስተዋጽኦ ለማሳየት ተችሏል፡፡ በተለይም ቅድስት ቤተ ክርስቲያን በሀገራችን ሁለንተናዊ የእምነትና የሥልጣኔ ታሪክ የነበራትን ማዕከላዊ አስተዋጽኦ ለማስተዋወቅ ከፍተኛ አጋጣሚን ፈጥሯል፡፡